**Módszertani segédlet**

**A pénzfeldolgozási tevékenységgel összefüggő egyéb információk (P50)**

**01A tábla, 1. oszlop (1-10-ig sorok)**:

Egy ügyfél forgalma alatt az ügyfélhez a tárgyévben kiszállított forint készpénz együttes összegét kell érteni. A kiszállításoknál az alábbi tranzakciókat kell figyelembe venni.

Hitelintézet, mint ügyfél esetén:

* az ügyfél rendelkezése alapján annak fiókjába vagy értéktárába kiszállított forint készpénz,

- az ügyfél rendelkezése alapján gazdasági szervezethez kiszállított forint készpénz,

- az ügyfél rendelkezése alapján másik hitelintézet fiókjába vagy értéktárába kiszállított

forint készpénz (csak a más telephelyen üzemelő / más pénzfeldolgozó cég által üzemeltetett értéktárba történő kiszállítás esetén).

Egyéb gazdasági szervezet, mint ügyfél esetén:

* az ügyfél rendelkezése alapján hozzá visszaszállított forint készpénz,

- az ügyfél rendelkezése alapján másik gazdasági szervezethez szállított forint készpénz.

**01A tábla, 3. oszlop (1-10-ig sorok):**

Az ügyfélhez a tárgyévben forintban kiszállított összeget (Ft) kérjük rögzíteni a 01A tábla, 1. oszlop (1-10-ig sorok) alapján.

**01B tábla, 1. oszlop (1-10-ig sorok):**

Egy ügyfél forgalma alatt az ügyféltől a tárgyévben beszállított forint készpénz együttes összegét kell érteni. A beszállításoknál az alábbi tranzakciókat kell figyelembe venni.

Hitelintézet, mint ügyfél esetén:

* az ügyfél rendelkezése alapján annak fiókjából vagy értéktárából beszállított forint készpénz,

- az ügyfél rendelkezése alapján gazdasági szervezettől beszállított forint készpénz,

- az ügyfél rendelkezése alapján másik hitelintézet fiókjából vagy értéktárából beszállított

forint készpénz (csak a más telephelyen üzemelő / más pénzfeldolgozó cég által üzemeltetett értéktárba történő beszállítás).

Egyéb gazdasági szervezet, mint ügyfél esetén:

- az ügyfél rendelkezése alapján tőle elszállított forint készpénz,

- az ügyfél rendelkezése alapján másik gazdasági szervezettől beszállított forint készpénz.

**01B tábla, 3. oszlop (1-10-ig sorok):**

Az ügyféltől a tárgyévben forintban beszállított összeget (Ft) kérjük rögzíteni a 01B tábla, 1. oszlop (1-10-ig sorok) alapján.

**02-es tábla:**

Bankjegyfeldolgozó gép definíciója: Olyan berendezés, amelyet annak gyártója vagy forgalmazója alkalmassá tett, hogy technikailag biztosítja a bankjegyek valódiságvizsgálatát, illetve mennyiségi- és minőségi ellenőrzését, szelekcióját meghatározott beállítási paraméterek alapján. (Nem minősül feldolgozógépnek a bankjegyszámláló berendezés.)

A 02-es tábla „Megnevezés” oszlopában a bankjegyfeldolgozó gép gyártójának nevét, a „Pénzfeldolgozó gépek típusa” oszlopban pedig a gép típusát kell szerepeltetni.

**03 tábla, 1. sor:**

A tárgyév során összesen töltött ATM-ek darabszáma osztva a tárgyévi munkanapok számával.

**03 tábla, 2. sor:**

A tárgyidőszak végén a pénzfeldolgozó cég rendelkezésére álló – a vonatkozó szabályok szerint bankjegyszállításra alkalmas – szállítójárművek számát kell jelenteni.